Ritratt: The Sri Lanka Navy Twitter  Vapur tal-merkanzija qed jegħreq barra mill-kosta tas-Sri Lanka, bl-awtoritajiet jibżgħu li se jħalli diżastru ambjentali. Il-vapur X-Press Pearl, irreġistrat f'Singapore, kien ilu jaqbad għal kważi ġimgħatejn qabel ma ntefa n-nar din il-ġimgħa. Mijiet ta' tunnellati ta' żejt mit-tankijiet tal-fjuwil jista' joħroġ fil-baħar u jeqred il-ħajja tal-baħar fil-qrib. In-navy tas-Sri Lanka u tal-Indja ħadmu f'daqqa matul il-jiem li għaddew f'tentattiv biex jitfu n-nar u jipprevjenu li l-vapur jinqasam u jegħreq. Iżda baħar imqalleb u riħ qawwi fixklu l-operazzjoni barra l-port ta' Colombo. Il-BBC irrapurtat li persuna min-Navy tas-Sri Lanka qalet li "qed jippruvaw jirmunkaw il-vapur lejn baħar fond qabel ma jegħreq biex ma jkunx hemm ħafna tniġġis tal-baħar, iżda l-parti ta' wara tal-vapur diġá telqgħet mal-kurrent. B'oġġetti perikolużi fuq il-vapur, l-aċidu nitriku u affarijiet oħra, inkluż iż-żejt fil-vapur, jekk jegħreq jidher li se jeqred il-qiegħ kollu tal-baħar.